Premio Nacional de Artes escénicas

O Premio Nacional de Artes escénicas foi un galardón outorgado pola Xunta de Galicia e concedido por un xurado de quince persoas de distintos ámbitos da cultura galega, como un dos dez Premios Nacionais da Cultura Galega.

Os premios concedéronse a creadores vivos que destacasen ese ano polo seu labor neste campo artístico do teatro e disciplinas relacionadas, ou en recoñecemento a unha traxectoria. O premio convocouse unicamente en 2008, edición en que os galardoados recibiron 15 000 euros de premio.

Aínda que con vocación de continuidade, a mudanza de goberno producida en 2009 supuxo a interrupción da convocatoria. Ao creárense en 2010 os Premios da Cultura Galega definiuse como continuadora a categoría Premio Cultura Galega das Artes Escénicas.

Premiado
2008 - Manuel Lourenzo

 Notas 

Artes escenicas